SCB ตั้ง “มาณพ เสงี่ยมบุตร” นั่งเก้าอี้ CFO มีผล 15 มิ.ย.63
SCB ตั้ง "มาณพ เสงี่ยมบุตร" นั่งเก้าอี้ CFO มีผล 15 มิ.ย.63
4 มิ.ย. 2563

ธนาคารไทยพาณิชย์ จำกัด (มหาชน) หรือ SCB แต่งตั้ง นายมาณพ เสงี่ยมบุตร ดำรงตำแหน่งรองผู้จัดการใหญ่ ประธานเจ้าหน้าที่บริหาร กลุ่มงานการเงิน (CFO) โดยมีผล 15 มิถุนายน 2563 โดยจะมีบทบาทหลักในการพัฒนาทิศทางธุรกิจและยุทธศาสตร์ของธนาคาร รวมถึงการบริหารวินัยทางด้านการเงินอย่างมีประสิทธิภาพ เพื่อขับเคลื่อนธนาคารให้ประสบความสำเร็จ ภายใต้วิสัยทัศน์ “ธนาคารที่น่าชื่นชมที่สุด The Most Admired Bank” ท่ามกลางความท้าทายจากการเปลี่ยนแปลงสำคัญของเศรษฐกิจยุค New Normal
ด้านนายมาณพ มีประสบการณ์กว่า 20 ปี ในด้านการเงิน การธนาคาร และการลงทุนต่างประเทศ โดยเฉพาะอย่างยิ่งตลาดจีน ตั้งแต่ปี 2555 โดยเป็นผู้บุกเบิกก่อตั้งธุรกิจจีนและธุรกิจต่างประเทศให้กับธนาคารไทยพาณิชย์ รวมถึงการจัดตั้งและบริหารธุรกิจของธนาคาร สำหรับตลาดจีน เมียนมา และกัมพูชา ตลอดจนเป็นผู้ริเริ่มการลงทุนและพัฒนาความร่วมมือทางด้านฟินเทคจีน และสร้างธุรกิจอีคอมเมิรซ์จีนของธนาคาร
พร้อมทั้งได้นำพาธนาคารไทยพาณิชย์ไปสู่รางวัล “Best Local Bank in Southeast Asia for Belt &amp; Road Award” 3 ปีต่อเนื่องจากนิตยสาร Asia Money (พ.ศ. 2560-2562) และรางวัล “Best Belt &amp; Road Bank in Thailand” โดยนิตยสาร Finance Asia (พ.ศ. 2561) ทำให้ธนาคารไทยพาณิชย์เป็นธนาคารไทยที่ได้รับรางวัลเกี่ยวกับธุรกิจจีนมากที่สุดแห่งหนึ่ง
สำหรับตำแหน่งของนายมาณพ นจะได้รับการแต่งตั้งเป็น รองผู้จัดการใหญ่ ประธานเจ้าหน้าที่บริหาร กลุ่มงานการเงิน คือ รองผู้จัดการใหญ่ ผู้บริหารสายงาน China Business Function ธนาคารไทยพาณิชย์ ขณะที่ก่อนหน้าที่นายมาณพ จะร่วมงานกับธนาคารไทยพาณิชย์นั้น เคยดำรงตำแหน่ง Head of China A-Share Research ที่บริษัทหลักทรัพย์ CLSA เซี่ยงไฮ้และฮ่องกง โดยเป็นผู้ริเริ่มก่อตั้งและบริหารทีมงานวิเคราะห์การลงทุนในตลาดหุ้นจีน รวมถึงเคยรับราชการในตำแหน่งนักวิชาการคลัง ที่สำนักงานคณะกรรมการนโยบายรัฐวิสาหกิจ กระทรวงการคลัง